คือ ผมกับเเฟนผมไม่มีโรคอะไรนะครับ ทั้ง2คนไม่มีโรคอะไร อยากสอบถามว่า ผมให้เเฟนOral sex จะสามารถติดโรคติดต่อทางเพศได้มั้ยครับ
สวัสดีค่ะ การมีเพศสัมพันธ์ ไม่ว่าจะเป็นทางช่องคลอด ทางทวารหนัก หรือทางปาก หากมีการสัมผัสกันของเยื่อบุอวัยวะเพศ หรือเยื่อบุอวัยวะเพศกับเยื่อบุปากโดยตรง โดยไม่ได้มีการใส่ถุงยางอนามัยป้องกันเอาไว้นั้น มีโอกาสจะติดโรคติดต่อทางเพศสัมพันธ์ได้โดยโรคติดต่อทางเพศสัมพันธ์ในบางโรคก็อาจจะยังไม่ได้มีอาการเด่นชัดจนกว่าจะถึงระยะท้าย หรือบางคนก็อาจจะมีเชื้อแต่ไม่มีอาการอะไรชัดเจนเช่นหนองในแท้ หนองในเทียม ซิฟิลิซ โรค hiv หรือโรคไวรัสตับอักเสบดังนั้นจากที่กล่าวมา มีโอกาสจะติดโรคติดต่อทางเพศสัมพันธ์ต่างๆได้ แนะนำการไปพบแพทย์เพื่อตรวจคัดกรองโรคติดต่อทางเพศสัมพันธ์กันทั้งคู่เป็นประจำทุกปี หรือถ้ามีอาการผิดปกติใดๆเช่นมีผื่น แผลที่อวัยวะเพศ หรือมีหนองไหลจากท่อปัสสาวะควรรีบไปพบแพทย์